Povrchová baňa

Povrchová baňa je komplexný pojem, ktorý zahŕňa nielen ťažobné jamy a depresie, ale aj ťažobné zariadenia, príslušenstvo a budovy, zriadené s cieľom povrchového dobývania nerastných surovín. Povrchové bane majú veľký rozsah nielen plošný, ale aj do hĺbky (rádovo niekoľko 10 až 100 metrov).

Princípom povrchových baní je odťaženie nadložných vrstiev sedimentov a vyťaženie vlastnej suroviny. Je opakom hlbinnej bane (resp. hlbinnej ťažby). Z hľadiska ochrany životného prostredia predstavuje menej šetrný, ale lacnejší spôsob ťažby. Povrchová ťažba so sebou prináša silný zásah do prírody a deformácie terénu, taktiež narúša aj estetiku krajiny.

 Pozri aj 
 Lom (ťažba)

 Iné projekty 

Kategória:Baníctvo